
raspisuje

N A T J E Č A J
[bookmark: _Hlk176432169][bookmark: _Hlk121133256]za upis 20 studenata na doktorski studij Molekularne bioznanosti u akademskoj 2026./2027. godini 


I

1. Interdisciplinarni doktorski studij Molekularne bioznanosti izvodi Sveučilište Josipa Jurja Strossmayera u Osijeku u suradnji sa Sveučilištem u Dubrovniku i Institutom Ruđer Bošković u Zagrebu.
2. Interdisciplinarni doktorski studij Molekularne bioznanosti traje tri godine odnosno šest semestara i njegovim završetkom stječe se 180 ECTS bodova i akademski stupanj doktora znanosti iz Interdisciplinarnog znanstvenog područja uz naznaku znanstvenih polja (biologija, kemija, temeljne medicinske znanosti, prehrambena tehnologija, poljoprivreda).
3.  Na Interdisciplinarni doktorski studij Molekularne bioznanosti prema potencijalnom broju mentora upisuje se ukupno 20 studenata.


II

Uvjeti upisa na studij
· Studij mogu upisati kandidati sa završenim sveučilišnim diplomskim, sveučilišnim integriranim prijediplomskim i diplomskim studijem ili sveučilišnim specijalističkim studijem kako slijedi: 
1. iz područja biotehničkih, biomedicinskih i prirodnih znanosti (biologije, kemije, fizike, prehrambene tehnologije, kemijskog inženjerstva, biotehnologije, humane i veterinarske medicine, dentalne medicine, farmacije, sestrinstva, fizioterapije, poljoprivrede i šumarstva);
1. ostalih sveučilišnih diplomskih, sveučilišnih integriranih prijediplomskih i diplomskih studija uz polaganje razlikovnih predmeta koje utvrđuje Vijeće za interdisciplinarne doktorske studije.
· Studij mogu upisati kandidati koji su magistrirali na odgovarajućem poslijediplomskom studiju. Broj priznatih ECTS bodova za upis u određeni semestar odobrava Vijeće za interdisciplinarne doktorske studije ovisno o priloženim kvalifikacijama (akademski stupanj magistra znanosti, broj objavljenih radova, sudjelovanje na skupovima i sl.).
· Studij mogu upisati osobe čija je prosječna ocjena na sveučilišnom diplomskom, sveučilišnom integriranom prijediplomskom i diplomskom studiju bila najmanje 3,5. Iznimno pravo upisa imaju osobe čija ocjena je ispod 3,5 pod uvjetom da imaju preporuku dva ugledna znanstvenika ili sveučilišna profesora visokog učilišta na kojem su diplomirali.
· Poznavanje jednog svjetskog jezika.


III

Školarina doktorskog studija:
1. Ukupna školarina u skladu sa studijskim  programom  doktorskog studija iznosi ukupno 
8.000,00 EUR (I. godina studija 3.000,00 EUR, II. godina studija 3.000,00 EUR, III. godina studija 2.000,00 EUR). 
2. Školarina se uplaćuje prije upisa u godinu na žiroračun broj HR4325000091102012988; poziv na broj OIB KANDIDATA;
3. Nakon izvršene uplate pristupnici prilažu potvrdu o uplati i to preslika virmana (ako je platilo poduzeće/ustanova) odnosno preslika uplatnice (ako je platio sam kandidat);


IV

Prijave za natječaj podnose se na obrascu za prijavu koji je dostupan na mrežnoj stranici studija: https://mobi.unios.hr/ 

Uz prijavu na natječaj pristupnici su obvezni priložiti sljedeću dokumentaciju:
1. osobne podatke kandidata s naznakom adrese stanovanja;
2. životopis;
3. motivacijsko pismo i opis znanstveno-istraživačkog interesa;
4. presliku domovnice ili dokaz o državljanstvu; 
5. ovjerenu presliku diplome o završenom studiju;
6. prijepis ocjena završenog integriranog sveučilišnog prijediplomskog i diplomskog studija/sveučilišnog prijediplomskog i sveučilišnog diplomskog studija s istaknutom prosječnom ocjenom koja treba biti veća od 3,5;
7. preporuke dvaju uglednih znanstvenika ili sveučilišnih profesora visokog učilišta na kojem su diplomirali (ako je prosjek manji od 3,5);
8. potvrda o poznavanju jednog svjetskog jezika ili pisana izjava o tome; 
9. potvrdu ustanove ili izjavu kandidata u pisanom obliku o obvezi plaćanja školarine.


Pristupnici koji su završili studij u inozemstvu obvezni su pokrenuti postupak akademskog priznavanja inozemne visokoškolske kvalifikacije, u svrhu nastavka obrazovanja u Republici Hrvatskoj, te prijavi priložiti odluku o akademskom priznavanju ili dokaz o pokrenutom postupku akademskog priznavanja inozemne visokoškolske kvalifikacije. Postupak se pokreće pri Uredu za akademsko priznavanje Sveučilišta u Osijeku, a detaljnije informacije nalaze se na mrežnoj stranici Sveučilišta http://www.unios.hr/kvaliteta/djelatnosti/akademsko-priznavanje.

V

Prijave za upis se podnose poštom na adresu: Sveučilište Josipa Jurja Strossmayera u Osijeku, Trg Svetog Trojstva 3, 31000 Osijek; s naznakom "prijava za upis na interdisciplinarni doktorski studij Molekularne bioznanosti". Natječaj je otvoren do 14. rujna 2026. godine.


VI

Prijave na natječaj i ispunjenost uvjeta kandidata za upis na Doktorski studij razmatra Povjerenstvo za odabir kandidata za upis na doktorski studij Molekularne bioznanosti. Prijave koje nisu popunjene u skladu s propisanim obrascem za prijavu i uputama neće se razmatrati, kao i nepotpune i nepravovremene prijave.

Povjerenstvo za odabir kandidata provodi postupke vrednovanja kroz dvije razine.  Prvu razinu vrednovanja čini ocjenjivanje kandidata prema natječajnoj dokumentaciji. Drugu razinu vrednovanja čini razgovor s kandidatima.

Listu izabranih kandidata za upis na doktorski studij utvrđuje Vijeće za interdisciplinarne doktorske studije temeljem provedenog bodovanja. Način bodovanja kandidata utvrđuje Vijeće za interdisciplinarne doktorske studije i objavljuje se na mrežnoj stranici studija https://mobi.unios.hr/ . 

Kandidat ima pravo podnijeti prigovor na izborni postupak putem Ureda za studente u roku od 24 sata nakon objavljivanja rezultata postupka izbora kandidata. 

O rezultatima natječaja svi podnositelji prijava bit će obaviješteni objavom na mrežnoj stranici najkasnije 30 dana nakon zaključenja natječajnog postupka.

Svi pojmovi koji se koriste u ovom Natječaju, a imaju rodni značaj, obuhvaćaju na jednak način muški i ženski rod.
Studijski program i izvedbeni plan doktorskog studija objavljen je na mrežnoj stranici studija https://mobi.unios.hr/ .

Detaljnije informacije o studiju mogu se dobiti na mrežnoj stranici studija https://mobi.unios.hr/ ili u Uredu za studente doktorskog studija Molekularne bioznanosti na Sveučilištu Josipa Jurja Strossmayera u Osijeku, Trg Svetog Trojstva 3, 31000 Osijek ili na br. tel. 031 224-142. 

